ועדת הכלכלה, כנסת 20, פרוטוקול מספר 636, 2017-12-12 11:30

איתן כבל: שלום לכולם, בוקר טוב, היום יום שלישי, פעמיים כי טוב, מקווה לעשות אותו אפילו שלוש פעמים, זה לא יהיה רע מצדנו.

איתן כבל: אני רוצה להזכיר שהיום נר ראשון של חנוכה.

איתן כבל: בשבילי אני חושב שזה אחד החגים הכי משפחתיים שיש בתוך כל החגים.

איתן כבל: ברשותכם, גברתי מנהלת הוועדה, הייעוץ המשפטי, רשם, דובר.

איתן כבל: ברשותכם, אני לא אפתח הבוקר בשיר, אלא אני רוצה לומר כמה מילים לזכרו של הרב אהרון לייב שטיינמן.

איתן כבל: הבוקר נלקח לבית עולמו המנהיג המרכזי של הזרם הליטאי במגזר החרדי, הרב אהרון לייב שטיינמן, בן 104 היה במותו, לאחר פטירתם של הרב שך והרב אלישיב הפך לסמכות הרוחנית העליונה במגזר החרדי.

איתן כבל: הרב שטיינמן היה תלמיד חכם עצום ומידת הענווה הייתה בולטת מאוד באישיותו, כל מעשיו והילוכו מתוך אהבה גדולה לכל יהודי באשר הוא.

איתן כבל: גם בסוגיות רגישות הצליח הרב ברגישות רבה להנחיל את ערכיו, הוא העניק הסכמה שבשתיקה להקמת הנח"ל החרדי בצה"ל ואף אישר פתיחת מקומות עבודה לנשים בתחום ההייטק בערים החרדיות ועודד תעסוקת נשים חרדיות.

איתן כבל: הרב שטיינמן היה דמות מתונה גם בעניין הגיוס לצבא והוביל קו פשרני כשהורה לתלמידיו להתייצב ללשכות גיוס לחתימה על דחייה ואסר עליהם לקיים הפגנות.

איתן כבל: חז"ל אומרים על מיתת צדיקים כי קשה לפני הקדוש ברוך הוא לגזור מיתה על הצדיקים וקשה לפני הקדוש ברוך הוא מיתת אהרון כשבירת הלוחות.

איתן כבל: כנראה חז"ל כיוונו גם ליום הזה, יום פטירתו של הרב אהרון לייב שטיינמן, יהי זכרו ברוך, תהא נשמתו צרורה בצרור החיים, אמן.

איתן כבל: כל מרכז הארץ פקוק, הכול סגור, אני מניח שיש שם עשרות אלפים, הוא באמת היה, מה שאנחנו נוהגים לכנות בעולם הקודם שלי, גדול הדור ואחד מפוסקי ההלכה, אם לא ה-, הגדולים והמשפיעים ביותר בעולם החרדי, בוודאי בעולם הליטאי.

איתן כבל: אוקיי, אנחנו נעשה מעבר חד.

איתן כבל: אני רוצה להזכיר לכם שהדיון הזה הוא בנושא בקשת פטור מהקמת תאגיד מים לפי סעיף 6א(ג) לחוק תאגידי מים וביוב, התשס"א-2001, המועצה המקומית התעשייתית מגדל תפן.

איתן כבל: ברשותכם, מי מציג את הבקשה?

<ליאור אוחנה: אני אציג.

איתן כבל: שם ותפקיד.

<ליאור אוחנה: עורך דין ליאור אוחנה, יועץ משפטי של מועצה מקומית תעשייתית מגדל תפן.

<ליאור אוחנה: נמצא איתי גם מר ג'והר חלבי, הגזבר המיועד של המועצה שאמור להיכנס לתפקידו בשבועות הקרובים.

איתן כבל: שיהיה בהצלחה.

<ליאור אוחנה: קודם כל בשם ראשת המועצה, הגב' סיגל שאלתיאל הלוי, הישיבה נקבעה במועד שבו יש ישיבת מליאה - - -

איתן כבל: תתקדם, בסדר, התנצלותה התקבלה.

<ליאור אוחנה: בגלל שזה ככה על אותו מועד של ישיבת המליאה היא - - -

איתן כבל: אוקיי.

<ליאור אוחנה: התנצלותה התקבלה.

<ליאור אוחנה: מה שקורה לגבי מועצה מקומית תעשייתית מגדל תפן, כידוע יש כיום שתי מועצות תעשייתיות בארץ, השנייה זו נאות חובב, שהיא עברה גם את אותו תהליך של פטור מתאגיד מים לפי סעיף 6 לחוק, המעמד של המועצות האלה הוא די ייחודי, אפשר לומר, הן משרתות רק מפעלים חיוניים בעוד אין להם בעצם תושבים.

<ליאור אוחנה: אנחנו הגשנו את הבקשה ב-2016 לקבל את הפטור לאחר שנאות חובב עברה את אותו מסלול, שר הפנים הסכים לפטור את המועצה מתאגוד, הסכמה של שר התשתיות - - -

איתן כבל: מה ההיקף של המים שאתם צורכים במועצה?

<ליאור אוחנה: אני יודע להגיד בכסף, לא בכמות, סדר גודל של 2 מיליון שקל.

<ליאור אוחנה: אנחנו ספק מים, אנחנו צורכים ישר ממקורות ומספקים למפעלים.

איתן כבל: מעניין אותי לדעת אם אתם - - - יש כאן מישהו מרשות המים?

<ניר וילנר: כן.

איתן כבל: התקנות החדשות שהעברנו לגבי איסור ניתוקי מים.

<ניר וילנר: קודם כל אתם דנים באיסור ניתוקי מים בישיבה הבאה - - -

איתן כבל: אני מבין, לא משנה, אני מבין.

איתן כבל: אני לא מכיר את זה, אני זוכר את זה, זה הרי דיון לא ראשון בעניין.

<ניר וילנר: כן, אבל אני פשוט לא עוסק בתחום של הניתוקים באופן ישיר לכן אני לא רוצה להגיד - - -

איתן כבל: אוקיי, כי מה שמעניין אותי האם כשהעברנו את התקנות, יש שני סוגי תקנות, יש את התקנות הכלליות של איסור ניתוקי מים שהעברנו - - -

<איתי עצמון: שחל רק על תאגידי המים ו - - -

איתן כבל: ויש את התיקונים שמבקשים, שכבר אנחנו עוסקים בהם בדיון שני או שלישי, כמדומני.

איתן כבל: אני רק לא זוכר האם סוג כזה של אירוע נכלל באחד משני המקומות - --

<איתי עצמון: האם בתקנות מכוח חוק המים או האם בכללי מכוח חוק תאגידי מים?

איתן כבל: תודה, אמרת את זה בלשון המשפטית.

<ליאור אוחנה: זו שאלה, אני יכול להגיד בצד הפרקטי, אני יועץ משפטי של המועצה שש שנים, אנחנו עם 99.5% גבייה - - -

איתן כבל: הבעיה היא עם החצי.

<ליאור אוחנה: יש לנו רק מפעלים, כמו שאמרתי, אין לנו תושבים - - -

איתן כבל: לא משנה, כוונתי - - -

<ליאור אוחנה: לא קרה בשש השנים שלי שניתקנו - - -

איתן כבל: זו השאלה, אני לא במקום עכשיו, אני לא עושה בדיקה.

איתן כבל: יש חוק ותוך כדי תנועה אתה מזהה מה שנקרא - - -

<איתי עצמון: השאלה של יושב ראש הוועדה היא למעשה האם משתאשר הוועדה את הפטור מחובה להפעיל את שירותי המים והביוב באמצעות חברה, בלשון החוק זה תאגיד מים וביוב, האם האיסור על ניתוק מים יחול עליה מכוח הכללים שאושרו בוועדה באחרונה לפי חוק המים, מכיוון שהכללים לפי חוק תאגידי מים וביוב לא יחולו.

<ניר וילנר: הכללים שמובאים אליכם אלה הכללים מכוח חוק תאגידי מים וביוב.

<קריאה: לא, אבל אלה כללים שנוגעים למפעלי תעשייה.

<ניר וילנר: בסדר, אז אני אומר, השאלה אם בזה שהוא מקבל פטור הוא יוצא מהחריג הזה ונהיה על פי כללי המים, שגם שם יש סעיפי ניתוק.

<ניר וילנר: אז כמו שאמרתי לך, אני לא עם התקנות מול העיניים ולכן אני לא יכול לתת תשובה חד משמעית, אבל ברגע שהוא יוצא מאחד הוא עובר לשני, זה לא שהוא נשאר באחד - - -

איתן כבל: אני רק רוצה שתבדוק את זה ותוציא לנו תשובה מסודרת.

<ניר וילנר: בסדר גמור.

<ניר וילנר: שהכוונה שלכם שכמובן זה יחול על כולם?

איתן כבל: בוודאי.

איתן כבל: אין כאן חריגים, אין סיבה גם, הכוונה היא אותה כוונה.

איתן כבל: מספיק שיש מפעל שאולי חס וחלילה פתאום - - - אתה יודע, לחיים יש את הדינמיקה משל עצמם.

<ליאור אוחנה: מהנקודה שהפסקתי, אז קיבלנו את אישור שר הפנים למתן הפטור ושר התשתיות ושר האוצר גם נתנו את הסכמתם.

<ליאור אוחנה: חשוב לי לומר, המועצה נמצאת היום בתהליך בהשקעה מאוד גדולה של כ-50 מיליון שקל פרויקט ליצירת פתרון קצה לשפכים למט"ש עכו.

<ליאור אוחנה: אנחנו מובילים את הפרויקט, אנחנו אמנם רק 70% ממנו, איתנו תאגיד אל עין ומועצה אזורית מעלה יוסף, שאמורים גם להתחבר לקו הזה, קו של 18 קילומטר ואנחנו, מתוך ראייה לאומית, מובילים את הפרויקט הזה כשחשוב לנו שלצד זה גם נוכל להפעיל סנקציות על מפעלים מסוימים במקרים של חריגה.

<ליאור אוחנה: על מנת לחוקק חוקי עזר אנחנו חייבים לקבל את הפטור בצורה רשמית.

<ליאור אוחנה: נשאר לנו רק לקבל את ברכתה של הוועדה הזו.

איתן כבל: אוקיי.

איתן כבל: מישהו רוצה להתייחס?

איתן כבל: גברתי, רק להצטרף לשולחן, שם ותפקיד, בבקשה.

<מעין גנץ פורת: מעין פורת גנץ, עורכת דין מהמשרד להגנת הסביבה.

<מעין גנץ פורת: רק חשוב לנו לציין, בהמשך לשאלת יו"ר הוועדה לעניין תחולת כללי תאגידי מים וביוב על המועצה המקומית, אם היא תקבל פטור, צריך לשים לב שהיא תסדיר את נושא השפכים המזהמים שיוזרמו מהמפעלים, בחקיקה או בכל אמצעי אחר, כך שלא ייגרמו זיהומים.

<מעין גנץ פורת: כיום הנתונים שלהם שיוצאים מהמט"ש הם די מדאיגים, אז צריך לשים את הדעת על הנקודה הזאת.

איתן כבל: תיכף אני אתייחס.

איתן כבל: תודה לך, גברתי.

איתן כבל: כן, בבקשה.

<ניר וילנר: אני אתייחס בשתי נקודות.

<ניר וילנר: אחת, לגבי חוקי העזר, את ההערה לא הבנתי.

<ניר וילנר: בכל מקרה, כללים, בין אם אתה רשות מתואגדת או רשות לא מתואגדת, הכללים שחלים עליהם זה כללי רשות המים, שהיא קובעת את הכללים ולא המועצה את חוקי העזר, לכן את ההערה לא הבנתי, אבל חשוב לחדד את הנושא הזה.

<ניר וילנר: לגבי הנושא השני, עלתה פה שאלה גם בנאות חובב, שאלת הפטור, מה המשמעות הפטור, פטור זמני או פטור קבוע, אז אתם בטח ערים לדיונים שמתקיימים בכלל בנושא תאגיד המים והביוב, האם בכלל יהיו או לא יהיו, אבל כמובן שאם החוק יילך לכיוון של תאגוד אזורי, בוא נלך לצד השני, של מה שקורה היום בחוק, ויהיה נגיד תאגיד לכל אזור הצפון, אז הפטור יהיה פחות רלוונטי ויצטרכו לחזור בו.

<ניר וילנר: אני לא חושב שצריך לקבוע את זה כזמני או קבוע, פשוט אני אומר שהפטור שניתן, כמו שהוא ניתן כך הוא גם יכול לחזור.

<איתי עצמון: זה תמיד נכון.

<ניר וילנר: וזה תמיד נכון, כמו שאיתי אומר, חשוב להבהיר את הנקודה הזו.

איתן כבל: הוא אמר.

איתן כבל: בסדר, הבנו.

<איתי עצמון: ככל שיבקשו לבטל את הפטור יהיה צורך להביא שוב את ההסכמות של השרים הרלוונטיים ולחזור לאישור הוועדה.

איתן כבל: בסדר, הוא יתאמן רק על התהליך - - - אוקיי.

איתן כבל: זה ברור לנו וזה בסדר גמור.

עבד אל חכים חאג' יחיא: העניין הזה פה, כבר רשות המים נמצאת פה, יש יישובים שבכלל בנוסף למה שרשום פה ואני מסכים, יש יישובים כמו ג'סר א-זרקא שאף תאגיד לא רוצה לקבל אותם.

עבד אל חכים חאג' יחיא: העמדה שלי זה לבטל את כל התאגידים, אבל אנחנו לא שם עדיין.

עבד אל חכים חאג' יחיא: יש יישוב בשם ג'סר א-זרקא - - -

איתן כבל: הוא שואל מה עושים.

עבד אל חכים חאג' יחיא: אין תאגיד שמוכן בכל מקום, אפילו ואדי ערה, שזה די רחוק, ומקומות אחרים באזור, אף תאגיד לא רוצה לקבל אותו.

איתן כבל: אף אחד לא רוצה לקבל את ג'סר א-זרקא?

עבד אל חכים חאג' יחיא: כן, לא רוצים לקבל אותם כחלק מתאגיד.

איתן כבל: לצערנו.

איתן כבל: זה לא רק תאגיד.

עבד אל חכים חאג' יחיא: בכלל.

עבד אל חכים חאג' יחיא: היו רוצים אולי - - - לא יודע, לא רוצה להשתמש ב - - -

איתן כבל: זה אחד המקומות, דרך אגב, הכי מדהימים שיש בישראל.

עבד אל חכים חאג' יחיא: יש להם חוף שצריך - - -

איתן כבל: אחד האחרונים שאתה אומר, וואלה חוף, שאתה מגיע אליו שאתה באמת מתחבר ל - - -

עבד אל חכים חאג' יחיא: מקרה כזה, מה עושים?

עבד אל חכים חאג' יחיא: כי בינתיים זה תוקע להם, כבוד היושב ראש, את תכנית ההבראה, תוקע להם כספים שהם צריכים לשפר את רשת המים - - -

איתן כבל: אני יודע, אני הייתי אצלם.

עבד אל חכים חאג' יחיא: ויש להם 42% בהפסדי מים.

עבד אל חכים חאג' יחיא: השאלה, הפנייה הייתה אליך ואתה לא איתי.

עבד אל חכים חאג' יחיא: אני אומר, היישוב הזה, רשת המים שלו מאז 68', אין לו רשת חדשה, אנחנו יודעים מה המצב של רשת כזו, יש לו 42% הפסדי מים ואף אחד לא רוצה לקבל אותו.

עבד אל חכים חאג' יחיא: מה אתם עושים במקרה כזה?

עבד אל חכים חאג' יחיא: זה תוקע אותו בתכנית הבראה, לא יכול לקבל כספים ולא יכול לקבל כספים גם כדי לחדש שאם הוא עובר לתאגיד הכסף הזה עובר לתאגיד.

עבד אל חכים חאג' יחיא: בינתיים הוא במצב אי ודאות, המצב של היישוב הזה.

עבד אל חכים חאג' יחיא: אני לא מדבר על ראש רשות, אני מדבר על יישוב.

<ניר וילנר: פה אנחנו מדברים בנושא שהוא מעט שונה.

עבד אל חכים חאג' יחיא: אני יודע שזה מעט שונה, אבל אני מנצל את ההזדמנות לשאול אתכם, במקרים כאלה, אני מכיר מקום אחר שאני הייתי בו.

עבד אל חכים חאג' יחיא: אני הייתי ראש עיריית טייבה.

עבד אל חכים חאג' יחיא: טייבה, רק לפני שנה נכנסה לתאגיד, כי גם לא רצו אותה.

עבד אל חכים חאג' יחיא: אני בעצמי כראש רשות לא רציתי להיות בתאגיד והתנגדתי, ואני עדיין מתנגד לקיומם של התאגידים, אבל במקרה כזה שיש תקציבים, התקציבים נמצאים במשרדי ממשלה, נמצאים אצלכם, נמצאים במקומות אחרים, אתה לא בתוך תאגיד אתה לא מקבל את התקציבים האלה וזה המצב של ג'סר א-זרקא.

עבד אל חכים חאג' יחיא: אני לא חושב שיש עוד יישוב אחר ש - - -

איתן כבל: שעומד באותו מצב.

עבד אל חכים חאג' יחיא: אני אומר, אין עוד יישוב והם במצב סוציואקונומי 2, המצב הכי גרוע, הם לא יכולים לבוא עם המצ'ינג בשום דבר, לא בחינוך ולא ברווחה והמצב של המים.

עבד אל חכים חאג' יחיא: לא רק זה, אלא הם משלמים קנסות עבור זה שיש להם 42% הפסדי מים.

עבד אל חכים חאג' יחיא: יש לכם פתרונות?

עבד אל חכים חאג' יחיא: יכול להיות שיש מקום אולי - - -

איתן כבל: לדעתי הוא לא יודע שיש דבר כזה, ג'סר א-זרקא.

<ניר וילנר: לא, יודע יודע.

איתן כבל: אתה יודע?

איתן כבל: לא, סליחה, לא - - -

<ניר וילנר: אנחנו יודעים, זה נושא כואב.

עבד אל חכים חאג' יחיא: יש מקום אולי ל - - -

<ניר וילנר: דנו בזה גם רבות בוועדה המשותפת.

עבד אל חכים חאג' יחיא: בכל הסנקציות על אלה שלא נמצאים בתאגידים, אני חושב שצריך להחריג אותם.

עבד אל חכים חאג' יחיא: או שיבואו - - -

איתן כבל: חבר הכנסת חאג' יחיא, העלית את זה, אין לנו יכולת לתת לזה מענה בתהליך הזה, אבל זה מסוג אותם נושאים שבכל הנוגע לדיון בוועדה המשותפת, זה אחד המקומות שיצטרכו לתת להם מענה.

איתן כבל: בסוף בסוף לא משנה איזו החלטה תתקבל, לבטל את התאגידים או לצמצם אותם, אתה חבר של כבוד פה, אתה מהכי הכי פה, תבוא לוועדה ואנחנו נעלה את זה.

איתן כבל: אם צריך אני אעזור לך בהעלאת העניין.

<קריאה: סליחה, אבל למה הם לא עושים את אותו מסלול עם - - -

איתן כבל: יש לי הצעה אליך, תתעסק במה שיש לך.

עבד אל חכים חאג' יחיא: לא, יכול להיות - - - אתה יודע מה?

עבד אל חכים חאג' יחיא: הם לא ידעו, אבל לפי מה שאני רואה פה שר הפנים פנה ו - - -

איתן כבל: עזוב.

<קריאה: מקבל בשתי ידיים.

עבד אל חכים חאג' יחיא: לא, אנחנו רואים פה שר הפנים ושר הפנים תוקע את המצב הזה.

עבד אל חכים חאג' יחיא: ראינו מצב דומה, דרך אגב, בעוספיה ו - - -

איתן כבל: כן, אני יודע, אני מכיר את זה.

איתן כבל: אני רק אומר לך, אתה אפילו לא מדמיין למה אתה נכנס, אז תגיד תודה שהצלתי אותך.

<קריאה: תודה רבה.

איתן כבל: אין בעד מה.

איתן כבל: אוקיי, ברשותכם.

איתן כבל: אני יכול להעלות להצבעה?

איתן כבל: אוקיי.

איתן כבל: מי בעד אישור הבקשה לאישור ועדת הכלכלה לפטור מתאגוד למועצה מקומית תעשייתית מגדל תפן, לקבלת פטור מתאגוד בהתאם לסעיף 6א לחוק תאגידי מים, התשס"א-2000?

איתן כבל: ירים את ידו.

איתן כבל: תודה רבה.

איתן כבל: הבקשה אושרה.

איתן כבל: בעד – רוב

איתן כבל: בקשת פטור מתאגוד בהתאם לסעיף 6א(ג) למועצה המקומית תעשייתית מגדל תפן, אושרה

איתן כבל: שיהיה לכם בהצלחה.

איתן כבל: לפני שאתם הולכים, אני שכחתי, אני מזהיר אתכם, אם הדוחות של המט"ש של הגנת הסביבה, שתדעו לכם, אתם תשמעו ממני.

איתן כבל: אני אומר את זה לכם בצורה הכי הכי ברורה, באמת אתם לא יודעים עם מי אתם מתעסקים בעניינים האלה.

<קריאה: המסר יותר מברור.

איתן כבל: בסדר?

איתן כבל: זה לא אחר כך יהיה 'שתו לי אכלו לי'.

איתן כבל: שלא יהיו תירוצים כאלה שאנחנו שומעים ממועצות קצת יותר גדולות וחזקות מכם.

איתן כבל: שתו לי ואכלו לי זה 'בדיוק הלכתי, לא שמתי לב, זה כלום, זה רק, השטוצר נפתח', כל מיני כאלה.

איתן כבל: בבקשה, אנא, זה לא מתאים למועצה שהם דוגמה ומופת שדווקא בעניין הזה תיפלו.

איתן כבל: תודה רבה לכם, הישיבה נעולה.